google/wiki40b huggingface dataset:
Turbine Halle

História

Pred druhou svetovou vojnou bolo v Halle viacero futbalových klubov. Z nich najúspešnejší bol FC Wacker Halle, ktorý dokonca vyhral v sezóne 1933/34 svoju regionálnu súťaž Gauliga Mitte. Po vojne však došlo k zrušeniu športových klubov, čo postihlo aj FC Wacker Halle. Časť členov tohto klubu v roku 1946 založila klub SG Halle-Glauch. V roku 1948 došlo k zmene názvu na SG Freiimfelde Halle. V roku 1949 sa klub spojil s ZSG der VEB Halle, no názov klubu sa nezmenil. V roku 1949 došlo k ďalšiemu spojeniu, tento raz s klubom BSG KWU Halle, čím sa zmenil názov klubu na ZSG Union Halle. Pod novým názvom v sezóne 1949 získalo Halle svoj prvý ligový titul. V roku 1950 došlo k ďalších zmenám v klube, čím sa opäť zmenil názov, tento krát na BSG Turbine Halle. Toto je zároveň považované za dátum vzniku klubu. Už v sezóne 1951/52 vyhralo Halle svoj druhý a zároveň posledný majstrovský titul. Táto skutočnosť bola zapríčinená udalosťami nasledujúcich rokov. V roku 1954 došlo k nútenému spojeniu s novým klubom SC Chemie Halle-Leuna, čím nový klub Chemie nahradil v prvej lige práve Turbine Halle. Od sezóny 1954/55 sa tak Turbine Halle ocitlo nedobrovoľne až v tretej najvyššej východonemeckej súťaži, kde bez konkurencieschopného tímu nedokázalo hrať dôstojnú úlohu a hneď po jedinom roku zostúpilo dokonca až do štvrtej ligy. Tu strávilo sedem nasledujúcich sezón. V roku 1964 došlo k spojeniu s HSG Wissenschaft Halle (názov klubu sa nezmenil), zároveň od tohto roku hralo Turbine Halle opäť tretiu najvyššiu súťaž, kde zotrvalo až do zjednotenia Nemecka. V roku 1990 došlo k zmene názvu na UTSV Turbine Halle. Po páde komunizmu bolo Turbine Halle preradené do siedmej regionálnej súťaže v rámci spolkovej krajiny Sasko-Anhaltsko. V roku 1995 sa názov klubu zmenil opäť, tento raz na Turbine Halle. Neskôr zostúpil klub dokonca do ôsmej najvyššej súťaže. V sezóne 2016/17 hralo Turbine Halle opäť siedmu regionálnu ligu, kde v rámci skupiny č. 4 obsadilo štvrté miesto.
Rys (súhvezdie)

Hviezdy

Hviezda alfa alebo 40 Lyncis je červený obor. V jeho vnútri, ktoré má teplotu 100 miliónov Kelvinov, sa mení hélium na uhlík. Spolu s hviezdami Regulus a Pollux vytvára rovnostranný trojuholník. Jeho absolútna svietivosť zhruba 120-krát prevyšuje svietivosť Slnka. Okrem hviezdy alfa sú všetky ostatné hviezdy označené Flamsteedovými číslami, ktoré vo svojom zozname hviezd Historia Coelestis Britannica použil prvý kráľovský astronóm John Flamsteed. Písmenami gréckej abecedy sú totiž označené len hviezdy jasnejšie alebo premenné. Ostatné sú číslované sprava doľava.
Hviezdy 12, 19 a 38 Lyncis sú trojnásobné hviezdy, ale nemajú nijaké zvláštnosti. 38 Lyncis sa skladá z hlavnej a vedľajšej zložky, pričom hlavná zložka má magnitúdu 4,0 a jej sprievodca 6,0. V skutočnosti hlavná zložka 25-násobne prevyšuje jasnosť Slnka a celá dvojhviezda je od nás vzdialená 110 svetelných rokov. Zložky sú vzdialené 2,9“ a vo vzdialenosti 88“ od hlavnej hviezdy je ešte jeden sprievodca 11. magnitúdy, ktorý však fyzicky nemá s dvojhviezdou nič spoločné. 12 Lyncis je naproti tomu fyzickou dvojhviezdou. Jej zložky majú podobnú jasnosť, 5,4 a 6,0 magnitúd a sú od seba vzdialené 1,8“. Navzájom sa obehnú približne raz za 700 rokov. Vo vzdialenosti asi 8,5“ sa nachádza ďalší sprievodca s jasnosťou 7,5 mag. Napokon je tu 19 Lyncis, ktorej zložky vzdialené 14,7“ ľahko rozlíšime aj malým ďalekohľadom. Jasnosti zložiek sú 5,6 a 6,5 magnitúd. Aj 5 Lyncis má sprievodcu, ktorý je od nej vzdialený 96“ a má jasnosť 8,2 mag.
Premenná hviezda typu Mira Ceti je R Lyncis Hviezda Y Lyncis je červená polopravidelná premenná hviezda typu M so zmenou magnitúdy od 7,8 do 10,3 a s približnou periódou okolo 110 dní.
V súhvezdí je niekoľko slabých galaxií: najjasnejšia z nich je NGC 2683, ktorá má celkovú magnitúdu 9,7. Je to špirálová galaxia, ale pozeráme sa na ňu takmer zboku.

Poloha

Rys pokrýva dosť širokú oblasť medzi Veľkou medvedicou, Povozníkom a Blížencami. Je to súhvezdie veľmi chudobné na hviezdy. Jedine hviezda alfa je dosť jasná a výrazne červenej farby. Súhvezdie je pre strednú a južnú Európu takmer celé cirkumpolárne, okrem jeho najjužnejšej časti. S výnimkou jesene ho môžeme pozorovať celý rok. Za jasnej noci ho môžeme vidieť ako slabú retiazku hviezd pred Veľkou medvedicou.
Jozef Inštitoris

Životopis

Jeho otec bol farár Andrej Institorisz a matka Anna rod. Frečková. Študoval v Banskej Štiavnici, teológiu v Prešove a Rostocku. Pôsobil ako učiteľ v Hodruši, v Slovenskom Aradáči, ako evanjelický farár v Spálove, Plachtinciach a Pribyline, ako profesor na slovenskom evanjelickom gymnáziu v Martine (1868 – 73, 1870 – 73 ako jeho správca). Zostavil výročnú správu martinského gymnázia za školský rok 1870 – 71, prispieval do Národných novín, Obzoru, Cirkevných listov a Evanjelického cirkevníka. Ako zbormajster sa zaslúžil o rozvoj hudobného života v Martine
Walferdange

Poloha

Obec má rozlohu 7,06 km². Najvyšší bod je položený 405 m n. m. a najnižší bod 228 m n. m.

Obyvateľstvo

Walferdange má 7348 obyvateľov (2011).
Graf vývoja obyvateľstva:

Ekonomika

S 5.36% bolo v Walferdange nezamestanosť nižšia o 1.61 % ako luxemburský priemer v roku 2010.
Theil-sur-Vanne

Poloha

Obec má rozlohu 11,55 km². Najvyšší bod je položený 222 m n. m. a najnižší bod 86 m n. m.

Obyvateľstvo

Počet obyvateľov obce je 522 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Labbeville

Poloha

Obec má rozlohu 8,07 km². Najvyšší bod je položený 122 m n. m. a najnižší bod 38 m n. m.

Obyvateľstvo

Počet obyvateľov obce je 567 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gladiator

Hudobná kariéra

Po dvoch rokoch úspešného účinkovania na amatérskych koncertoch a festivaloch kapela dostala v roku 1991 od českého hudobného vydavateľstva Zeras ponuku na nahratie debutového albumu. Videoklip ku skladbe „Profitable Losses“ (1992) z tohto albumu, ktorý vyšiel pod názvom Designation, bol prvým slovenským hudobným videoklipom, ktorý bol vysielaný v programoch americkej hudobnej stanice MTV.
Po tomto úspechu skupine vychádza hneď v nasledujúcom roku 1993 v slovenskom vydavateľstve Škvrna Records druhý thrash metalový album s názvom Made Of Pain. Videoklip ku skladbe „My World“ bol znovu vysielaný na MTV, ale aj na nemeckom hudobnom kanáli VIVA. Skladba „My World“ je zároveň prvou, ktorá sa objavila na priečkach slovenských hitparád.
V prvej polovici 90. rokov vrcholí vo svete popularita hudobného štýlu grunge, ktorého najvýznamnejšími predstaviteľmi boli skupiny Nirvana, Pearl Jam, Soundgarden a Alice In Chains. Tento žáner bol blízky aj členom skupiny Gladiator. Bol pre nich inšpiráciou pre nové melodické nápady, a preto sa rozhodli pre zmenu ich thrash metalového štýlu. Táto skutočnosť ovplyvnila ich nasledujúce nahrávky, ktoré vyšli na treťom albume z roku 1994 pod názvom Third Eye. Album však mal aj napriek zmene hudobného štýlu dobrú predajnosť. Skladba „In Your Head“ sa stala hitom na Slovensku aj v zahraničí. Okrem Slovenska skupina koncertovala aj v Nemecku a Francúzsku. V tomto roku odchádza zo skupiny jeden z bratov – Dušan, ktorého na poste gitaristu nahrádza Rastislav Krčmárik.
Štvrtý album skupiny, ktorý vyšiel pod názvom Dogstime (1996), získal päť nominácií na cenu Grand Prix Slovensko 1997, slovenskú obdobu Grammy. Album získal dve ocenenia: Videoklip roka 1996 za skladbu „Sweet Little Mouse“, videoklip ku ktorej vytvoril režisér Karol Vosátko, a zvukár Ján Došek získal za tento album ocenenie Zvuk roka 1996. V tomto roku sa opäť menil gitarista skupiny – na miesto Rastislava Krčmárika prichádza Rastislav Toman. V roku 2000 bola skupina nominovaná v kategóriách Skupina roka 1999, Interpret roka 1999 a Album roka 1999 – za album … viem, kde boh spí (1999).
Varize (Eure-et-Loir)

Poloha

Obec má rozlohu 13,85 km². Najvyšší bod je položený 137 m n. m. a najnižší bod 112 m n. m.

Obyvateľstvo

Počet obyvateľov obce je 209 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veľký rozvod

Veľký rozvod (angl. The Great Divorce) je kresťanská fikcia C.S. Lewisa, ktoré alegoricky zachytáva kresťanské vnímanie života po smrti ako cestu autobusom z pekla/očistca (znázornené ako sivé mesto) do neba. Dopĺňa predchádzajúcu knihu C.S. Lewisa Rady skúseného diabla.
Pracovný názov knihy bol "Kto ide domov?", no neskôr bol na naliehanie vydavateľa zmenený. Názov odkazuje na dielo Williama Blakea Svadba neba a pekla. Veľký rozvod bol prvýkrát vydaný ako seriál v náboženskej publikácii s názvom The Guardian (nie je spojený žiadnym spôsobom s modernými britskými novinami rovnakého mena) v rokoch 1944 a 1945, a čoskoro potom aj knižnej podobe.
Vizuálny efekt

Rozdiel medzi špeciálnymi a vizuálnymi efektmi

Špeciálne efekty (SFX) aj Vizuálne efekty (VFX) sú ilúzie využívané vo filme, televízii, divadle alebo v zábavnom priemysle napodobňujúce vzťah prírodných javov k človeku. S vývojom digitálnych film tvoriacich prostriedkov s rozvojom výpočtovej sily počítačov nastalo väčšie rozlíšenie medzi špeciálnymi efektmi a vizuálnymi efektmi. Začalo sa rozlišovať  medzi „špeciálnymi efektmi“ vznikajúcimi počas nakrúcania audiovizuálneho diela (mechanické efekty a v kamere vznikajúce optické efekty) a „digitálnymi efektmi“ vzťahujúcimi sa na vizuálnu digitálno-počítačovú postprodukciu.
Špeciálne efekty sú podmnožinou vizuálnych efektov.
Vizuálne efekty sú často včlenené do filmových príbehov. Hoci väčšina vizuálnych efektov je vytvorená počas postprodukcie, zvyčajne musí byť veľmi starostlivo naplánované už v prípravnej prípadne realizačnej fáze vzniku filmu. Vznikajú prostredníctvom dizajnových, animačných, kompozitingových programov, kým špeciálne efekty vznikajú na mieste nakrúcania (výbuchy, auto nehody atd.). Supervizor vizuálnych efektov je pravidelne kontaktovaný už v rannom štádiu vzniku efektov a pracuje veľmi prepojene na prácu produkcie a režiséra.
Baralle

Poloha

Obec má rozlohu 7,95 km². Najvyšší bod je položený 78 m n. m. a najnižší bod 44 m n. m.

Obyvateľstvo

Počet obyvateľov obce je 485 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Shane West

Život

Shane sa narodil v Baton Rouge v Louisiane Donovi Snaithovi (majiteľovi drogérie, ktorý sa narodil na Jamajke) a Catherine (právnička). Obaja jeho rodičia boli hudobníci. Má mladšiu sestru Simone a oveľa mladšiu nevlastnú sestru Marli Ann. Rodičia sa rozviedli, a keď mal desať rokov sa presťahoval so svojou matkou do Kalifornie. Zdokonaľoval svoj záujem o herectvo po nútenom prevzatí dramatického krúžku na strednej škole kam chodil, aby získal potrebný kredit k absolvovaniu.
Jeho prvá väčšia rola bola v roku 1999 v televíznom seriály „Once and Again“, kde hral „Eliho Sammlera“. Shaneov filmový debut bola podporná rola vo filme režiséra Barryho Lewisa „Liberty Heighs“ o židovskej rodine žijúcej v Baltimore. Účinkoval tiež v teenagerskej komédii „Whatever it takes“ v roku 2000 a „Get over it“ v roku 2001.
Shane hral aj so speváčkou a herečkou Mandy Moore v roku 2002 vo filme „Walk to remember“, ktorý bol veľmi úspešný, celkovo zarobil 41 miliónov dolárov len v USA. V roku 2004 sa pripojil k nemocničnej televíznej sérii televíznej spoločnosti NBC, ER (Pohotovosť). Nedávno účinkoval v nezávislom filme „What We Do Is Secret“, kde hral Darbyho Crasha, člena punkovej skupiny sedemdesiatych rokov, The Germs. Členov skupiny zaujal Shaneov spevácky výkon a obnovili skupinu so Shaneom, ktorý zaujal miesto zosnulého Darbyho Crasha.
Shane rád píše piesne a hrá na gitare. Jedna z jeho piesní, „So what does it all mean“ bola hlavným soundtrackom k jeho filmu „Walk to remember“. Vystupuje so svojou rockovou skupinou „Johny was“ v Los Angeles a nedávno sa opäť stretol s punkovou kapelou, „The Germs“, kde obsadil miesto Darbyho Crasha.
Balogna

Poloha

Obec má rozlohu 27,75 km². Najvyšší bod je položený 1 174 m n. m. a najnižší bod 108 m n. m.

Obyvateľstvo

Počet obyvateľov obce je 128 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
De Panne

Obyvateľstvo

Obec má približne 10 614 obyvateľov (2010).
Souvigny-de-Touraine

Poloha

Obec má rozlohu 26,18 km². Najvyšší bod je položený 133 m n. m. a najnižší bod 72 m n. m.

Obyvateľstvo

Počet obyvateľov obce je 370 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Otvorený text

Otvorený text je text v pôvodnom tvare resp. nezašifrovaná správa. Opakom je zašifrovaný text. Otvorený text sa skladá zo znakov, ktoré tvoria reťazec a dĺžka reťazca je počet znakov, ktoré sa v danom reťazci nachádzajú.
Prezident Írska

Prezident Írska (angl. President of Ireland, ír. Uachtarán na hÉireann) je írska hlava štátu. Prezident je volený priamo ľuďmi. Prezident zastáva funkciu po dobu 7 rokov a môže byť zvolený najviac na dve funkčné obdobia. Post prezidenta je do začnej miery veľmi ceremoniálny úrad ale prezident má veľmi obmedzené právomoci a úlohy vykonáva s absolútnou diskrétnosťou. Oficiálne sídlo prezidenta je Áras an Uachtaráin v Dubline. Post prezidenta bol založený po vzniku írskej ústavy v roku 1937 a medzinárodne uznávaným sa stal v roku 1949 kedy nadobudol účinnosť zákon o Írskej republike.
Súčasný prezident Írska je Michael D. Higgins ktorý bol zvolený 29. októbra 2011. Jeho inaugurácia sa konala 11. novembra 2011.
Žatec (prírodná pamiatka)

Popis

Lokalita má nadmorskú výšku 210 až 270 m. Svah terasovitých stupňov na okraji údolia Ohře je miestom bývalých viníc a sadov, dnes však je už zarastený kríkmi a čiastočne aj zalesnený. Územie má podobný charakter ako PP Staňkovice a PP Stroupeč, je však svojou výmerou z nich najväčšou lokalitou.
Chránené územie bolo vyhlásené na ochranu teplomilných spoločenstiev s výskytom vzácnych druhov teplomilného hmyzu. Celý rad tu zistených druhov hmyzu je známy len z niekoľkých málo miest v Čechách a z najteplejších oblastí južnej Moravy (Pouzdřany, Mutěnice, Čejč). Tieto druhy majú úzku väzbu na vzácne stepné rastliny. Pri entomologických prieskumoch tu bolo nájdených niekoľko vzácnych druhov chrobákov - prevažne nosáčikov, krasoňov, mandelinek, bystrušiek a skarabeusovitých.
Chránené územie je pre verejnosť prístupné len po cestách. Lokalitu je možné navštíviť napríklad po ceste vedúcej medzi chmeľnicami za stanicou Žatec západ. Na túto cestu je možné sa napojiť z cesty Žatec - Most (odbočkou vľavo za cestným nadjazdom nad železničnou traťou v blízkosti závodu Prefa Žatec) alebo z cesty zo Žatca na Hořetice (odbočka vpravo za cestným nadjazdom nad železničnou traťou za závodom Fruta Žatec).
Anais (Charente)

Poloha

Obec má rozlohu 9,87 km². Najvyšší bod je položený 139 m n. m. a najnižší bod 60 m n. m.

Obyvateľstvo

Počet obyvateľov obce je 565 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marville-Moutiers-Brûlé

Poloha

Obec má rozlohu 20,24 km². Najvyšší bod je položený 175 m n. m. a najnižší bod 110 m n. m.

Obyvateľstvo

Počet obyvateľov obce je 914 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ťažký kov

Ťažký kov je chemický prvok nepresne stanovenej skupiny prvkov, ktorý sa vyznačuje špecifickými kovovými vlastnosťami. Ťažké kovy zahŕňajú najmä prechodné kovy, niektoré polokovy, lantanoidy a aktinoidy. Existuje viacero definícií, podľa ktorých sa jednotlivé prvky zaraďujú medzi ťažké kovy: podľa hustoty, atómového čísla, atómovej hmotnosti, chemických vlastností alebo podľa toxicity.

Znečistenie životného prostredia ťažkými kovmi na Slovensku

Na Slovensku je znečistenie najmä pôd ťažkými kovmi vyššie ako priemerne vo svete. To je dané najmä geografickými a geologickými podmienkami: Slovensko je kvôli hornatému reliéfu a veľkému výskytu rúd priemyselnou krajinou. Najznečistenejšie sú preto oblasti okolo priemyselných centier, hutníckych závodov a banských miest. Najznečistenejšia pôda ťažkými kovmi na Slovensku sa vyskytuje v okolí priemyselných centier v regióne Stredného Spišu (Krompachy, Rudňany – najviac postihnuté územie v rámci celého Slovenska – Hg, Cu, Zn, As, Cd, Pb), Žiar nad Hronom (F, Hg, As), Jelšava – Lubeník a Tisovec – Hnúšťa (Hg, Mg aj Cd, Pb), Dolná Orava (Istebné – Cr, Mn). Za oveľa menej kontaminované sa považujú oblasti Hornej Nitry (As, Hg), Košíc (Fe, Mn, Mg, Cr, Al, As, Pb – vysoká depozícia S), Strážske – Humenné – Vranov a Vojany (Pb, Cd, Al).
Vďaka prísnejším zákonom obmedzujúcim vypúšťanie škodlivín do ovzdušia a novým šetrnejším technológiám sa však znečistenie ťažkými kovmi na Slovensku od začiatkov meraní vo všetkých staniciach znížilo. Napríklad slovenský priemer koncentrácie olova v roku 1985 bol 45 – 50 ng/m³, no dnes je to pod 20 ng/m³.
František Salzer

Život

Študoval na Pražskom konzervatóriu (1920–1924). 
V sezóne 1924/1925 začal svoju kariéru v divadle Olomouc ako herec a neskôr ako divadelný režisér. 
V roku 1930 prišiel do Prahy ako divadelný režisér do Divadla na Vinohradoch. Vo Vinohradskom divadle zostal až do konca 2. svetovej vojny.  Salzer počas svojho pôsobenia vo Vinohradskom divadle režíroval viac ako 120 hier svetových a českých autorov (vrátane William Shakespeare, Oscar Wilde, Carlo Goldoni, George Bernard Shaw, F. Schiller, Stefan Zweig, Jiří Mahen, J. K. Tyl, Viktor Dyk, V. K. Klicpera atď.) 
Od roku 1947 do roku 1963 pôsobil ako režisér Národného divadla v Prahe. 
V rokoch 1941–1945 bol profesorom Pražského konzervatória. Bol jedným zo zakladateľov Divadelnej fakulty Akadémie múzických umení v Prahe  (DAMU) spolu s Jiřím Frejkom, Františkom Trösterom a Josefom Trägerom.   Potom bol dekanom tejto fakulty v troch obdobiach (1954–1955, 1958–1961 a 1963–1970).  a pôsobil ako profesor tejto fakulty až do svojej smrti v roku 1974.
Salzer bol tiež prekladateľom divadelných hier (napr. Stefan Zweig:  Ovečka chudých – Das Lamm des Armen ,  Fritz Hochwälder:  Tlustý anděl z Rouenu – Boule de suif  atď. ). 
Jeho prvá manželka, Eva Adamcová (1895–1972), s ktorou žil 42 rokov, bola tiež herečkou a prekladateľkou. Od augusta 1923 bola členkou činohry Slovenského národného divadla v Bratislave (umelecký šéf Josef Hurt, riaditel Oskar Nedbal).
Gérard Philipe

Detstvo a mladosť

Nebol príliš vzorný žiak a 30. júna 1939 prepadol pri prvej časti maturitnej skúšky. Celé leto strávil v ústave vo Vence, aby v septembri opakoval skúšku. V roku 1940 dostal zápal pľúc a študoval externe. Rodina sa presťahovala do Grasse. Na konci júla zložil druhú časť maturitnej skúšky (z filozofie) a na jeseň začal študovať právo v Nice.

Kariéra

V roku 1941 sa Gérard zapísal do oblastného strediska mladých filmových umelcov pod menom Gérard Philipe, absolvoval aj turné po juhu Francúzska a vo Švajčiarsku.
V roku 1942 absolvoval znovu divadelné turné, ale na jar začal pracovať na snímke Krabička na sny a v lete natočil film Dievčatá z Kvetinového nábrežia. V novej divadelnej sezóne začal pôsobiť v parížskom Hébertotovom divadle v predstavení Sodoma a Gomora.
Na jeseň bol prijatý na konzervatórium a na rozdiel od strednej školy sa mu darilo prospechovo oveľa lepšie. Súčasne účinkoval v niekoľkých hrách (Dievčatá z Kvetinového nábrežia, U náhody…).
V auguste 1944 pri oslobodzujúcich bojoch pomáhal Gérard brániť parížsku radnicu.
V roku 1945 natočil Gérard Zem bez hviezd a vzdal sa štúdia na konzervatóriu. Pokračoval vo filmovaní, napríklad filmom Idiot pod vedením režiséra Georgesa Lampina. 16. marca 1949 sa konala v parížskej Opere slávnostná premiéra filmu Diablova krása natáčaného v Ríme, ktorého sa zúčastnil i prezident republiky Vincent Auriol. 20. augusta 1951 začal natáčanie filmu Fanfán Tulipán po boku Giny Lollobrigidy v okolí Grasse. Parížska premiéra bola 20. marca 1952. Spoločnosť TNP uviedla 20. decembra 1952 hru Nová Mandragora, ktorú režíroval Gérard Philipe. Na konci roku 1954 z tejto spoločnosti odišiel, ale v roku 1958 sa vrátil.

Cestovanie

Často cestoval, v roku 1947 navštívil Rím, 1950 Maroko s návratom cez Barcelonu. V roku 1953 natáčal v Mexiku a navštívil Nemecko, Londýn, Rím a Tokio. V roku 1955 bol v Moskve, Leningrade, Kyjeve, Prahe, Brne a Bratislave. V roku 1956 navštívil Čínu a USA, na jeseň 1958 Kanadu a USA a v roku 1959 pracovne Mexiko a súkromne Kubu. Jeho poslednou cestou bol výlet do Stratfordu na Avone v Anglicku, aby na vlastné oči videl Laurence Oliviera v Shakespearovi.

Súkromie

V roku 1946 poznal Nicole Fourcado, ktorá po svadbe v roku 1951 prijala meno Anne Philipe. V decembri roku 1954 sa im narodila dcéra Anne-Marie a vo februári 1956 syn Olivier.
Philipe bol medzi prvými Francúzmi, ktorí v roku 1950 podpísali petíciu za zákaz jadrových zbraní.
Už od detstva mal Gérard časté zdravotné problémy. Začiatkom novembra 1959 nastúpil do nemocnice a počas operácie 9. novembra lekári zistili, že má rakovinu pečene, ktorej 25. novembra podľahol a o tri dni neskôr bol pochovaný v Ramatuelle.

Ocenenia

V polovice júna 1947 obdržal na Bruselskom medzinárodnom festivale film Diabol v tele hlavnú cenu a Gérard cenu za herecký výkon. V nasledujúcom roku bol vyhlásený za najlepšieho francúzskeho filmového herca roku 1948 a neskôr ešte v rokoch 1952, 1953, 1954 a 1955. V septembri roku 1957 bol Gérard zvolený do čela Národného hereckého výboru.
Mertert

Poloha

Obec má rozlohu 15,25 km². Najvyšší bod je položený 325 m n. m. a najnižší bod 132 m n. m.

Obyvateľstvo

Mertert má 3730 obyvateľov (2011).
Graf vývoja obyvateľstva:

Ekonomika

S 8.36% bolo v Mertert nezamestanosť vyššia o 1.39 % ako luxemburský priemer v roku 2010.
Geotermálna energia

Charakteristika

Geotermálna energia je najstaršou energiou na našej planéte, pretože je to energia, ktorú získala Zem pri svojom vzniku z materskej hmloviny, následnými zrážkami kozmických telies a v poslednej dobe je energia čiastočne generovaná rádioaktívnym rozpadom niektorých prvkov v zemskom telese.

Využitie

Najčastejšie využívaným médiom pre prenos geotermálnej energie z hlbín Zeme sú termálne vody. V niektorých oblastiach sú zachytávané aj horúce pary s teplotou okolo 150 °C. Využíva sa vo forme tepelnej energie (na kúrenie), alebo na výrobu elektrickej energie v geotermálnych elektrárňach. Zvyčajne sa radí medzi obnoviteľné zdroje energie, nemusí to však platiť vždy, niektoré zdroje geotermálnej energie sú vyčerpateľné v horizontoch desiatok rokov.
Prvý geotermálny generátor elektrickej energie vyskúšal 4. júla 1904 Prince Piero Ginori Conti v osade Larderello v Taliansku. V súčasnosti krajina, ktorej hospodárstvo výrazne ťaží z geotermálnej energie je Island, aj keď najväčšie množstvo elektrární využívajúcich tento typ energie sa nachádza v Kalifornii v USA. V roku 2008 geotermálna energia tvorila menej než 1 % svetovej výroby energie. V niektorých oblastiach sa nevyužívajú primárne geotermálne štruktúry, ale iba zvýšený teplotný gradient. V takýchto oblastiach sú vyhĺbené umelé vrty, ktorými je vháňaná povrchová voda do prehriatych podzemných štruktúr a na inom mieste je čerpaná už zohriata. Na Slovensku sa využívajú termálne vody v oblasti Bešeňovej, najmä na rekreačné účely a vykurovanie.
Umakart

Umakart je obchodná značka pre umelý kartón, je to papier vytvrdený pomocou umelej živice a je vrstvovo lisovaný.
Polykarpos

Svätý Polykarp (prípadne Polykarpos zo Smyrny) (* asi 69 - † asi 155) bol biskupom v Smyrne a kresťanským mučeníkom, patrí medzí apoštolských otcov. Polykarp zomrel vo vysokom veku mučeníckou smrťou upálením, správu o nej podáva dielo Martyrium Polycarpi (Polykarpovo mučeníctvo). Polykarp usporiadal zbierku Ignatiových listov. V kresťanskom písomníctve uvádza Polykarpovo mučeníctvo nový literárny druh - mučenícke akty. Sviatok svätého hieromučeníka Polykarpa sa v gréckokatolíckej cirkvi slávi 23. februára.